ITD คว้างานก่อสร้างใหม่ 2 โครงการ มูลค่าเกือบ 4 พันลบ.
ITD คว้างานก่อสร้างใหม่ 2 โครงการ มูลค่าเกือบ 4 พันลบ.
ITD คว้างานก่อสร้างใหม่ 2 โครงการ มูลค่าเกือบ 4 พันลบ.
2 ก.ย. 2562

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เปิดเผยว่า บริษัทได้ลงนามในสัญญาก่อสร้าง จำนวน 2 โครงการ รวมมูลค่างาน 3,790.67 ล้านบาท (รวมภาษีมูลค่าเพิ่ม) ได้แก่ โครงการเทอร์มินอล 21 พระราม 3 ของบริษัท แอล เอช มอลล์ แอนด์ โฮเทล จำกัด มูลค่างาน 1,299.67 ล้านบาท (รวมภาษีมูลค่าเพิ่ม) ระยะเวลาก่อสร้าง 28 เดือน จากวันลงนามสัญญา 26 ก.ค.62
โดยเป็นงานโครงสร้างอาคารคอนกรีตเสริมเหล็กสูง 7 ชั้นโดยมีชั้นใต้ดิน 2 ชั้น ขอบเขตงานประกอบด้วย งานโครงสร้างทั้งหมด, งานสถาปัตยกรรมบางส่วนและงานภายนอกอาคาร (โดยไม่รวมงานลิฟท์, งานระบบประกอบอาคาร , งานกระจกภายนอกอาคารและงานอลูมิเนียมคอมโพสิต) รวมพื้นที่ใช้สอยของตัวอาคารประมาณ 140,000 ตร.ม.
รวมถึงโครงการก่อสร้างทางยกระดับบนทางหลวงหมายเลข 35 สาย ธนบุรี – ปากท่อ (ถนนพระราม 2) ตอนทางแยกต่างระดับบางขุนเทียน – เอกชัย ตอน 3 จ.สมุทรสาคร ของกรมทางหลวง มูลค่างาน 2,491 ล้านบาท (รวมภาษีมูลค่าเพิ่ม)  ระยะเวลาก่อสร้าง 1,082 วัน จากวันลงนามสัญญา 27 ส.ค.62
ทั้งนี้ เป็นงานก่อสร้างสะพานคอนกรีตอัดแรง งานก่อสร้างปรับปรุงและขยายผิวจราจรเดิมทั้งซ้ายทางและขวาทาง ผิวทางชนิด Asphalt Concrete Pavement งานระบบระบายน้ำ งานไฟฟ้าแสงสว่าง งานอุปกรณ์อำนวยความปลอดภัย และงานอื่นๆ ที่ปรากฏในแบบก่อสร้าง กำหนดเป็นมาตรฐานทางชั้นพิเศษ บนทางหลวงหมายเลข 35 ระหว่างกม.18+642.129 -กม.20+295.417 ระยะทางประมาณ 1.653 กิโลเมตร และที่ กม.21+500.000 ระยะทางประมาณ 0.676 กิโลเมตร